Document ID: 31998R2778

RÅDETS FORORDNING (EF, EKSF, EURATOM) Nr. 2778/98 af 17. december 1998 om ændring af forordning nr. 422/67/EØF og nr. 5/67/Euratom om lønningsregulativet for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 154, artikel 168 A og artikel 188 B, stk. 8,
under henvisning til traktaten om oprettelse af Det Europæiske Kul- og Stålfællesskab, særlig artikel 29, artikel 32 d og artikel 45 B, stk. 8,
under henvisning til traktaten om oprettelse af Det Europæiske Atomenergifællesskab, særlig artikel 123, artikel 140 A og artikel 160 B, stk. 8,
under henvisning til Rådets forordning (EØF, Euratom, EKSF) nr. 2290/77 af 18. oktober 1977 om lønregulativ for Revisionsrettens medlemmer (1), og
ud fra følgende betragtninger:
Det påhviler Rådet at fastsætte lønningsregulativet for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans og for præsidenten for og medlemmerne af Revisionsretten;
euroen vil være valutaen for de medlemsstater, der fra den 1. januar 1999 indfører euroen (2); valutaenheden er én euro; en euro opdeles i et hundrede cent; euroen vil i en overgangsperiode tillige være opdelt i de nationale valutaenheder (3);
i forordning nr. 422/67/EØF, nr. 5/67/Euratom (4) og (EØF, Euratom, EKSF) nr. 2290/77 (5) fastsættes grundlønnen for Kommissionens formand og medlemmer og for Domstolens præsident, dommere, generaladvokater og justitssekretær, samt for præsidenten for, medlemmerne af og justitssekretæren i Retten i Første Instans og for Revisionsrettens medlemmer i forhold til grundlønnen for en tjenestemand i lønklasse A 1, sidste løntrin;
i henhold til Rådets forordning (EF, Euratom, EKSF) nr. 2458/98 af 12. november 1998 om ændring af forordning (EØF, Euratom, EKSF) nr. 259/68 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber (6), udtrykkes grundlønnen for en tjenestemand i lønklasse A 1 i euro fra den 1. januar 1999;
det vil derfor være hensigtsmæssigt at ændre forordning nr. 422/67/EØF og nr. 5/67/Euratom for så vidt angår repræsentationstillæg og funktionstillæg, som på nuværende tidspunkt er udtrykt i belgiske franc, således at disse tillæg udtrykkes i euro fra den 1. januar 1999 -
UDSTEDT FØLGENDE FORORDNING:
Artikel 1
I forordning nr. 422/67/EØF og nr. 5/67/Euratom erstattes udtrykket »belgiske franc« med »euro«, og beløbene i belgiske franc erstattes med de tilsvarende beløb i euroenheder til den omregningskurs, der er fastsat af Rådet.
De regler om afrunding af pengebeløb, der er fastsat i forordning (EF) nr. 1103/97, finder anvendelse.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den finder anvendelse fra den 1. januar 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 1998.

Labels: 2
9
15